Diari Oficial de la Generalitat Valenciana


Sumari del DOGV 9748, del 19-12-2023 (2023/12629)

RESOLUCIÓ de 12 de desembre de 2023, del Vicerectorat d'Ordenació Acadèmica i Professorat de la Universitat Jaume I de Castelló, per la qual es convoca un procés de constitució de borses de treball de professorat substitut (PSU ORD 3/2023).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12722


Data del document
:   12-12-2023

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I

RESOLUCIÓ de 12 de desembre de 2023, del Vicerectorat d'Ordenació Acadèmica i Professorat de la Universitat Jaume I de Castelló, per la qual es convoca un procés de constitució de borses de treball de professorat substitut (PSU ORD 3/2023). [2023/12925]  
Aquesta resolució té per objecte convocar la constitució borses de treball de professorat substitut que es detallen en l'annex I, de conformitat amb el que s'estableix en l'article 80 de la Llei orgànica 2/2023, de 22 de març, del sistema universitari, amb la finalitat de substituir el personal docent i investigador amb dret a reserva de lloc de treball, per cobrir les necessitats docents sobrevingudes com a resultat de permisos, llicències o situacions administratives, diferents a les del servei actiu o que impliquen reducció de la seua activitat docent.  
  
Bases de la convocatòria  
  
Primera. Normes generals  
El concurs es regeix pel que disposa la Llei orgànica 2/2023, de 22 de març, del sistema universitari (LOSU); el Decret 83/2023, de 2 de juny, pel qual es modifica el Decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló; el Reglament dels concursos de selecció de professorat ajudant doctor, associat i substitut de la Universitat Jaume I de Castelló; i el que es disposa en aquestes bases i altres normes de caràcter general que resulten d'aplicació.  
  
  
Segona. Requisits de les persones aspirants  
2.1. Requisits de caràcter general  
Les persones sol·licitants han de reunir els requisits generals següents:  
a) Haver complit els setze anys i no superar l'edat màxima de jubilació forçosa.  
b) Les persones estrangeres no comunitàries i les que no puguen ser incloses en l'àmbit d'aplicació dels tractats internacionals realitzats per la Unió Europea i ratificats per Espanya han de disposar del permís de residència i de treball abans de la formalització dels corresponents contractes.  
c) No patir malaltia ni defecte físic o psíquic que impedisca el compliment de les funcions corresponents a les places convocades.  
d) No haver sigut separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas de les persones aspirants que no posseïsquen la nacionalitat espanyola, el compliment d'aquest requisit comportarà no estar sotmeses a sanció disciplinària o condemna penal que impedisca en el seu estat l'accés a la funció pública.  
e) És requisit per a concursar el coneixement, correctament acreditat, de qualsevol de les dues llengües oficials de l'UJI.  
- El coneixement de valencià es pot acreditar mitjançant el certificat de coneixement de nivell C1 de valencià o equivalent segons la taula d'equivalències de certificats, diplomes, títols i cursos de coneixements d'idiomes.  
- El coneixement de castellà es pot acreditar mitjançant el certificat de coneixement de nivell C1 d'espanyol o equivalent segons la taula d'equivalències de certificats, diplomes, títols i cursos de coneixements d'idiomes de la Universitat Jaume I.  
- Així mateix, s'entén que acrediten el coneixement de castellà en el nivell C1 aquelles persones que aporten un títol de grau universitari o equivalent de l'Estat espanyol, o de qualsevol estat on l'espanyol és llengua oficial.  
f) Estar en possessió d'un títol de màster universitari oficial o de llicenciatura, Enginyeria, Arquitectura o títol de grau de, com a mínim, 300 crèdits ECTS. També podran concursar les persones que estiguen en possessió del títol de doctorat.  
g) Haver abonat les taxes establides en aquesta convocatòria o acreditar-ne l'exempció o bonificació del pagament dins del període de presentació de sol·licituds.  
h) Si s'han prestat serveis a l'UJI com a professorat, ha d'adjuntar-se un certificat de l'avaluació docent expedit per l'OPAQ:  
- Si s'han prestat serveis com a personal docent universitari en més de tres cursos anteriors al curs corresponent a la data de la convocatòria, la persona sol·licitant no ha de tindre un resultat d'insuficient en l'avaluació de l'activitat docent en tres o més cursos.  
- Si s'han prestat serveis com a personal docent universitari en tres cursos anteriors al curs corresponent a la data de la convocatòria, la persona sol·licitant no ha de tindre un resultat d'insuficient en l'avaluació de l'activitat docent en dos o més cursos.  
- Si s'han prestat serveis com a personal docent universitari en menys de tres cursos anteriors al curs corresponent a la data de la convocatòria, la persona sol·licitant no ha de tindre cap resultat d'insuficient en l'avaluació de l'activitat docent.  
i) No estar afectat o afectada d'incompatibilitat, d'acord amb el que s'estableix en la Llei 53/1984, de 26 de desembre, i altres normes de desenvolupament en matèria d'incompatibilitats.  
2.2. Requisits de caràcter específic  
En l'annex es detallen les diferents borses convocades en què, si escau, s'indiquen els requisits de caràcter específic.  
2.3. Els requisits establerts en aquesta base han de complir-se en el moment de finalització del termini de presentació de sol·licituds i mantenir-se fins al moment de la signatura del contracte.  
  
Tercera. Termini i forma de presentació de les sol·licituds  
3.1. El termini de presentació és de deu dies hàbils comptadors a partir de la data de publicació de la convocatòria en el Diari Oficial de la Generalitat Valenciana (DOGV).  
3.2. Les sol·licituds han de presentar-se exclusivament per mitjans electrònics, a través del procediment electrònic establit per la Universitat Jaume I: Tauler d'Anuncis Oficial (TAO-UJI), Convocatòries PDI.  
  
El tractament de la informació per mitjans electrònics té en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que li siguen aplicables. Per a presentar la sol·licitud per via electrònica s'ha de posseir un certificat digital de signatura electrònica o el DNI electrònic.  
Quan s'utilitze l'opció «Registrar compte amb nom d'usuari» s'ha d'adjuntar una còpia del DNI. La sol·licitud s'ha d'omplir en línia a través del Registre Electrònic de la Universitat Jaume I, mitjançant el TAO-UJI.  
3.3. La sol·licitud-currículum per a participar en el concurs ha d'estar correctament formalitzada d'acord amb el model que publica la Universitat i que s'inclou en la convocatòria. S'han d'annexar a la sol·licitud els documents acreditatius dels requisits establits per a participar en el concurs i dels mèrits al·legats.  
S'han d'annexar i numerar els documents acreditatius dels mèrits al·legats d'acord amb l'ordre i numeració de la relació de mèrits presentada en la sol·licitud-currículum. Els mèrits que no estiguen indicats en el currículum no seran avaluats.  
3.4. Organització dels arxius  
La documentació presentada en els apartats Requisits i Mèrits ha de presentar-se en fitxers.PDF, en el mateix ordre del barem.  
Per cada mòdul/apartat del barem s'hi ha d'adjuntar un únic fitxer.PDF, que pot ser en format comprimit (.zip,.gzip…), no xifrat i sense contrasenya.  
3.5. Juntament amb la sol·licitud-currículum s'ha de presentar la documentació següent:  
- DNI o passaport en vigor.  
- Títol acadèmic o resguard d'haver-ne abonat els drets d'expedició.  
  
- Documentació acreditativa dels requisits exigits i mèrits al·legats.  
  
- Si s'han prestat serveis amb docència a l'UJI, certificat d'avaluació de l'activitat docent.  
- Justificant del pagament de les taxes, de la bonificació o l'exempció del pagament.  
3.6. Les persones que opten a més d'una borsa han de presentar una sol·licitud per a cadascuna de les borses, acompanyada de la documentació complementària, i abonar les taxes que s'estableixen per a la participació en cada borsa.  
3.7. La Universitat pot requerir en qualsevol moment els originals dels documents presentats, si ho considera necessari.  
3.8. Els mèrits al·legats en el currículum que no es justifiquen documentalment no es tindran en compte en la resolució del concurs.  
3.9. Els documents acreditatius dels requisits presentats en un idioma diferent dels oficials de l'UJI s'han de presentar acompanyats de la traducció jurada a qualsevol dels idiomes oficials de l'UJI.  
  
Quarta. Pagament  
4.1. La taxa que s'ha d'abonar per a la participació en el concurs és de 30 euros. El pagament d'aquesta taxa s'ha d'efectuar amb targeta de crèdit o dèbit, a través de l'enllaç previst en la corresponent convocatòria publicada al TAO-UJI, en el moment en què es presente la sol·licitud.  
4.2. En cap cas el pagament de les taxes suposa la substitució del tràmit de presentació davant l'Administració dins del termini i en la forma escaients.  
4.3. L'exclusió per no complir algun dels requisits de la convocatòria no comporta el dret de devolució de taxes.  
  
Cinquena. Bonificacions i exempcions  
5.1. Bonificacions  
Gaudeixen d'una bonificació del 50 % els membres de família nombrosa de categoria general o de família monoparental de categoria general. El pagament d'aquesta taxa s'ha d'efectuar mitjançant targeta de crèdit o dèbit, a través de l'enllaç previst en la corresponent convocatòria publicada al TAO-UJI, en el moment en què es presenta la sol·licitud, per un import de 15 euros.  
5.2. Exempcions  
Estan exemptes del pagament de la taxa:  
a) Els membres de família nombrosa de categoria especial o de família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova que preveu l'article 9 de la Llei 7/2012, de 23 de novembre, de la Generalitat Valenciana, integral contra la violència sobre la dona en l'àmbit de la Comunitat Valenciana.  
c) Les persones aspirants que acrediten un grau de discapacitat igual o superior al 33 %.  
d) Les persones aspirants en situació d'exclusió social acreditada per l'òrgan competent en matèria de benestar social de l'ajuntament de residència.  
Les persones esmentades en els paràgrafs anteriors han de fer constar expressament el motiu de la bonificació o l'exempció en l'apartat corresponent de la sol·licitud, i han de presentar les certificacions corresponents que acrediten aquesta condició.  
  
Sisena. Comissions de selecció  
6.1. La composició de les comissions s'ha d'efectuar d'acord amb l'article 9.2 del Reglament dels concursos de selecció de professorat ajudant doctor associat i substitut de la Universitat Jaume I.  
  
Setena. Barems  
7.1. El barem genèric de professorat substitut figura en l'annex II i en els seu cas l'específic de cada àrea de coneixement es troben al següent enllaç barems específics.  
  
Vuitena. Procediment  
8.1. Llistes provisionals de persones admeses i excloses a les borses.  
  
En finalitzar el termini de presentació de sol·licituds, el Servei de Recursos Humans ha de publicar al TAO-UJI la resolució provisional de persones admeses i una relació de persones excloses per a cadascuna de les borses convocades. En el supòsit que totes les persones estiguen admeses, aquesta resolució tindrà caràcter definitiu.  
El termini per a esmenar les causes d'exclusió serà de deu dies hàbils comptadors des de la publicació. Acabat aquest termini, s'ha de fer pública la resolució definitiva de persones que formaran part de la borsa. Les reclamacions contra les llistes provisionals no podran comportar la invocació ni acreditació d'altres mèrits diferents dels al·legats en la sol·licitud.  
En finalitzar aquest termini, i després de revisar les al·legacions presentades, el Servei de Recursos Humans ha de publicar al TAO-UJI la resolució definitiva de persones que formen part de la borsa.  
8.2. Desenvolupament del procés  
La comissió de baremació ha d'emetre l'acta de valoració dels mèrits amb la puntuació desglossada per cada apartat i la puntuació final de cadascuna de les persones valorades i ha de resoldre motivadament el concurs.  
En el cas d'aplicació dels coeficients correctors previstos en els barems, s'han de motivar explícitament.  
8.3. Constitució de les borses  
La borsa, per cada àrea de coneixement, s'ha de confeccionar amb les persones aspirants participants que hagen obtingut la puntuació mínima requerida ordenats en funció de la puntuació obtinguda.  
Els casos d'empat que es produïsquen s'han de dirimir de la manera següent:  
a) Els empats s'han de resoldre a favor de la persona amb la major puntuació obtinguda en l'apartat de docència universitària. En cas de persistir l'empat, s'ha de resoldre tot atenent successivament els següents criteris: major puntuació en l'apartat d'expedient, major puntuació en l'apartat d'investigació i major puntuació en la resta dels apartats del barem per l'ordre en què apareixen al barem de professorat substitut.  
b) Les borses es renovaran cada curs acadèmic.  
  
Novena. Procediment de gestió de les borses i contractació  
El procediment de gestió de les borses i la contractació que se'n deriva es regeix pel que s'estableix en els articles 18 a 20 del Reglament dels concursos de selecció de professorat ajudant doctor associat i substitut de la Universitat Jaume I.  
  
Desena. Reclamacions  
El procediment de reclamació es regeix pel que s'estableix en l'article 21 del Reglament dels concursos de selecció de professorat ajudant doctor associat i substitut de la Universitat Jaume I.  
  
Onzena. Protecció de dades personals  
11.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades amb objecte d'aquesta convocatòria és la Universitat Jaume I de Castelló.  
  
11.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball de la present convocatòria.  
11.3. No estan previstes cessions o transferències internacionals de les dades personals tractades.  
11.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'han d'exercir, per escrit, davant de la Secretaria General de la Universitat: Sol·licitud genèrica.  
11.5. En cas de reclamació, l'autoritat competent és l'Agència Espanyola de Protecció de Dades.  
11.6. Les dades es conservaran en virtut de la legislació aplicable al present tractament.  
  
Dotzena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l'haja dictada, en el termini d'un mes comptador des de l'endemà de la recepció d'aquesta notificació o, directament, una demanda laboral davant els jutjats socials de la ciutat de Castelló de la Plana, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d'acomiadament o qualsevol altra subjecta a termini de caducitat, i en aquest cas el termini d'interposició de la demanda serà de vint dies hàbils, terminis que es comptaran des que s'haja produït l'acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 12 de desembre de 2023. La rectora, p. c. d. (R 24.05.2022; DOGV 27 de maig), el vicerector d'Ordenació Acadèmica i Professorat: Joaquín Beltrán Arandes.  
  
   
  
ANNEX I  
Noves borses convocades  
  
1. Departament: Dep. de Dret Públic Codi concurs: 21891  
Àrea de coneixement: Dret Penal  
Perfil docent: Dret Penal  
Requisits: Títols oficials adscrits al nivell 3 del MECES (llicenciatura, Enginyeria, Arquitectura, grau de com a mínim 300 crèdits ECTS, o màster)  
Puntuació mínima per a entrar a formar part de la borsa 25 punts.  
  
  
2. Departament: Dep. de Dret Públic Codi concurs: 21731  
Àrea de coneixement: Dret Administratiu  
Perfil docent: Dret Administratiu  
Requisits:   
Llicenciat/da en Dret o graduat/da en Dret i màster. Títols oficials adscrits al nivell 3 del MECES (llicenciatura, Enginyeria, Arquitectura, grau de com a mínim 300 crèdits ECTS, o màster)  
Puntuació mínima per a entrar a formar part de la borsa 10 punts  
  
  
  
Barem per al professorat substitut  
  
A) Expedient  
Expedient acadèmic  
Títol de màster, en el cas que no s'haja utilitzat com a requisit  
Títol de doctorat  
Altres títols universitaris fins a 35 punts.  
fins a 10 punts  
  
fins a 10 punts  
fins a 10 punts  
fins a 5 punts.  
B) Beques/Contractes de formació de personal investigador o homologades, i estades en altres universitats o centres d'investigació fins a 5 punts.  
C) Investigació(articles, llibres, capítols de llibre, comunicacions a congressos, participació en projectes d'investigació) fins a 15 punts.  
D) Docència universitària i formació per a la docència(inclou la valoració de la qualitat de l'ensenyament de la universitat d'origen) fins a 30 punts  
E) Coneixements de valencià (acreditació oficial) fins a 5 punts.  
F) Coneixements d'anglès (acreditació oficial) fins a 5 punts.  
G) Altres mèrits (acreditació per a la figura de professorat ajudant doctor o contractat doctor/permanent laboral, coneixements d'altres llengües d'interès científic, premis, distincions honorífiques, activitat professional extrauniversitària, informàtica, innovació educativa, etc.) fins a 5 punts.  
H) Mèrit preferentAcreditació per a les figures dels cossos docents universitaris fins a 10 punts  
  
  
  
  
Coeficients correctors: s'ha d'aplicar el coeficient corrector segons la relació al perfil de la plaça. Queden exclosos d'aquesta aplicació els apartats E, F i G. La determinació del coeficient corrector ha d'efectuar-se tot ponderant l'adequació al perfil de la plaça de cadascun dels apartats de mèrits afectats i de manera justificada.  
  
Regularització de puntuacions: quan una candidatura, en sumar la puntuació corresponent als mèrits particulars dels apartats d'investigació i docència universitària, supere el límit màxim establert per a aquest apartat, s'ha de reduir proporcionalment la puntuació atorgada a la resta de persones que hi participen dins d'aquest apartat general, de manera que a qui obtinga la màxima puntuació li corresponga el límit superior. Aquestes regularitzacions de puntuacions en cap cas s'han d'aplicar dins dels subapartats d'un apartat general.  
  
Baremació de llengües: la baremació de mèrits en valencià, en anglès i en altres llengües s'ha de realitzar tenint en compte les taules d'equivalència de llengües aprovades a la Universitat Jaume I i publicades pel Servei de Llengües i Terminologia.